如果有人一路打牌畀某一家上或者碰，一直到第九章牌時，本來就唔應該再打同一種牌，例如話你一路打萬子，而下家一路上或者碰，直到第九章牌時，你再打萬子而令下家再上到第十二章，最後令人自摸食餬嘅話，本來係要一直打畀人上嗰個一個人包輸，但有一個例外，就係你開出手上副牌，畀人睇到你根本無辦法唔掉出去畀人上，咁叫做侷打，即係唔打唔得，咁就唔使一個人包輸。